Camille de Toledo

Camille de Toledo, laŭ vera nomo Alexis Mital (naskiĝis la 25-an de junio 1976 en Liono (Francio)) estas verkisto. Li estas ankaŭ videisto, muzikisto kaj fotisto.

 Biografio 
Camille de Toledo studis historion kaj politikajn sciencojn en la altlernejo pri politikaj sciencoj de Parizo (IEP de Paris). Li lernis ankaŭ juron kaj literaturon en Sorbono. Li daŭrigis lernadon en Londono (London School of Economics), en Novjorko (Tisch School) pri kino kaj fotografio.

En Francio, en 1996, li fondis Don Quichotte (Don Kiĥoto), magazino kun zapatista influo por kiu li estis fotisto kaj ĉefartikolisto.

Camille de Toledo uzis pseŭdonimon Oscar Philipsen, notinde por subskribi la verkon Rêves (revoj) eldonita en oktobro 2003 (eldonaĵoj de La Martinière).

En 2004, li ricevis stipendion de la Villa Medicis (Vilao Mediĉo).

En 2005, li entreprenis la verkon Strates priskribita kiel "fikcia arkeologio". Du libroj estis eldonitaj. L'inversion de Hieronymus Bosch (la inversigo de Hieronymus Bosch) (eldonaĵoj Verticales 2005) reprenita en 2011 sub la titolo En epoko de monstroj kaj katastrofoj laŭ la hispana traduko (eld. Alpha Decay, trad. Juan Asis) prezentas kaj vivon kaj morton de usona teruristo.

Liaj verkoj estas tradukitaj en Hispanio, Italio, Germanio, Usono. Camille de Toledo kunlaboras regule por la filozofia revuo de arto kaj literaturo Pylônes (pilonoj).

Printempe 2008, li fondis kun Maren Sell, la Eŭropan Societon de Aŭtoroj por stimuli kulturon de ĉiuj tradukoj.

Camille de Toledo vivas en Berlino. Li estas patro de tri filinoj. Alexis Mital estas la filo de la ĵurnalistino Christine Mital kaj de la kinoproduktoro, Gérard Mital. En sia unua verko, li konfesis esti la nepo de Antoine Riboud, fondinto de la grupo Danone. Tra lia patro, li devenis de la jud-hispana familio de Toledo de la sama urbo en Hispanujo. Lia familio devenas de Ĝenevo, Svisio.

 Eldonaĵoj 
 Eseoj - rakontoj 
 Archimondain Jolipunk ; confessions d'un jeune homme à contretemps, Calmann-Lévy, 2002
 Visiter le Flurkistan ou les illusions de la littérature-monde, PUF, 2008
 Le hêtre et le bouleau. Essai sur la tristesse européenne, Le Seuil, collection « La Librairie du XXIe siècle », 2009

 Romanoj 
 L'Inversion de Hieronymus Bosch, Verticales, 2005 (En época de monstruos y catástrofes)
 Vies et mort d'un terroriste américain, Verticales, 2007
 Vies pøtentielles, micro-fictions, Seuil, « La Librairie du xxie siècle », 2011

 Kolekto – Kanto 
 Rêves, Oscar Philipsen, Éditions de La Martinière, 2003
 L’Inquiétude d’être au monde, Verdier, collection Chaoïd, janvier 2012

 Filmaro 
 2001 : Tango de l’oubli, Whoopy Movies production, Sélection officielle, Festival de Cannes, New York Film Festival, Festival de Mar del Plata
 2001 : Une journée dans la vie d’un pneu : chronique de la mondialisation, CAPA/CANAL, documentaire
 2001 : Globalement contre, CAPA/CANAL, documentaire
 2003 : Gêne-s-ration, 52 minutes, Arte/Coup d’œil, documentaire
 2003 : Racontez-nous, Anna, 70 minutes, vidéo-expérimentale
 2003 : The story of my brother, 26 minutes, vidéo issue de la série Video-poème
 2006 : Running Always, 10 minutes, vidéo issue de la série Cinéma pauvre
 2007 : Vince, 26 ans, 10 minutes, vidéo issue de la série Cinéma pauvre
 2011 : What will happen to silence, 8 minutes, vidéo issue de la série Hantologies
 2011 : How many pages, 5 minutes, vidéo issue de la série Hantologies

 Eksteraj ligiloj 
 Camille de Toledo , oficiala retejo

Kategorio:Francaj verkistoj